OpenLLM-France/wikimedia huggingface dataset:
# Baldemora

Una baldemora és una mena de sirena amb una llarga cabellera, a voltes daurada, a voltes platejada que es mou amb gran rapidesa. Viu dins de la mar i ajuda a guiar els mariners quan aquests han perdut el nord per culpa de la mala maror. Com que celebra la seva festa per Sant Pere, aquest dia el millor és no fer-se a la mar, perquè la baldemora no vetllarà per la bona marxa de les naus.

## Referències

* ↑ Oriol Dauder, Joan A. Diccionari d'éssers fantàstics. Quid pro quo, 2019 [Consulta: 20 octubre 2020].
* ↑ Casanova Coll, Joan; Creus Saumell, Joan. «5.3. Simonets». A: Més ràpids que el llamp, més vius que el foc. Petits éssers fantàstics en l'àmbit lingüístic català. Barcelona: Publicacions de l'Abadia de Montserrat, 2000, p. 272. ISBN 8484151824.
# Thomas Zwiefelhofer

Thomas Zwiefelhofer (Grabs, 10 de desembre de 1969) és un polític de Liechtenstein que va ser viceprimer ministre de Liechtenstein i ministre d'Interior, Justícia i Assumptes Econòmics. Va ser substituït en el càrrec per Dominique Hasler.
Zwiefelhofer és doctor en dret i graduat en arquitectura. Està casat, té tres fills i viu amb la seva família a Vaduz.

## Carrera

Thomas Zwiefelhofer va obtenir el seu Matura, la titulació general per a l'ingrés a la universitat, en 1989 a l'escola secundària de Liechtenstein a Vaduz. Posteriorment va començar a estudiar arquitectura en la Facultat d'Arquitectura d'ETH Zurich, on es va graduar en 1996 com a arquitecte. Posteriorment va treballar com a arquitecte i líder de projecte durant dos anys a ZRH Architekten AG a Zollikon.
De 1998 a 2000, Zwiefelhofer va anar a la Universitat de St. Gallen, on va estudiar dret. Des de llavors, fins que va entrar en política el 2013, Zwiefelhofer va fer d'advocat a la companyia fiduciària general de Vaduz, on també era membre del consell d'administració. El 2002 va completar amb èxit un curs de fideïcomisos en la Universitat de Liechtenstein de ciències aplicades. 2007, Zwiefelhofer va tornar a la Universitat de St. Gallen per a obtenir el seu doctorat en dret. De 2009 a 2010, també va aconseguir un Certificat d'Estudis Avançats de dret fiscal nacional i internacional en la Universitat de Liechtenstein.
A les eleccions parlamentàries de 2013, Zwiefelhofer va ser el candidat a primer ministre de la Unió Patriòtica. La Unió Patriòtica va quedar en segon lloc després del Partit dels Ciutadans Progressistes, però, els dos van formar una gran coalició i, com a resultat, Zwiefelhofer es va convertir en el Viceprimer Ministre del Govern del Principat de Liechtenstein. A més, actualment és ministre d'Interior, Justícia i Assumptes Econòmics.
Paral·lelament, segueix sent el cònsol honorari de la República de Polònia a Liechtenstein.

## Honors

* : Creu de comandant amb estrella de l'orde del mèrit del Principat de Liechtenstein (08/06/2017).

## Referències

* ↑ «Mitglieder der Regierung des Fürstentums Liechtenstein 1862-2021». www.regierung.li. Arxivat de l'original el 2023-07-28. [Consulta: 1r desembre 2021].
* ↑ «Luxarazzi».
# Bressol

Un bressol, bres (valencià i balear) o bressola és un tipus de llit petit per a nadons. Els bressols tenen la característica específica de tenir barrots sobre proteccions laterals per a evitar caigudes durant el son. Els bressols tradicionals tenien peus semicirculars que servien per balancejada i així induir el somni del nadó. Tanmateix, actualment, la major part presenta potes estàndard amb rodes. Aquestes compleixen la doble funció de dotar-les de mobilitat i de permetre de gronxar els nadons.
Hi ha molts models de bressols fabricats en diferents materials: fusta, plàstic, metall, etc. Alguns bressols petits de nadons incorporen una mena de dosser del qual pengen les vestidures per a protegir el nen de la llum o com a simple element estètic. Sobre el mateix, sovint es lliguen llaços o es penja un cascavell o altres elements sonors com mòbils (peces articulades amb elements penjants que es mouen per a distreure l'atenció del nadó). Per a fer-les més agradables a la vista, alguns bressols es vesteixen amb faldilles que s'adornen amb vetes, llaços o altres objectes estètics.
Els models de bressol per a nens de fins a tres o quatre anys són més grans i tenen els laterals alts per prevenir salts o caigudes. En alguns casos, una de les parets és practicable es pot moure o retirar per ficar o treure el nen amb menor esforç.
Els bressols solen utilitzar un matalàs d'escuma per a poder tallar a mida i ser més confortable que el de molles.
Bressol de viatge. Bressol plegable que s'utilitza per a desplaçaments. L'estructura es plega sobre si mateixa per tal d'ocupar el mínim espai.

## Vegeu també

* Mosquitera
Viccionari
# Frontera entre Polònia i Eslovàquia

La frontera entre Polònia i Eslovàquia es la frontera internacional que s'estén d'oest a est entre Polònia i Eslovàquia, ambdós membres de la Unió Europea, i signataris dels acords de Schengen.

## Característiques

S'estén entre el trifini entre Polònia-Eslovàquia-República Txeca, passa pels Carpats i acaba al trifini Polònia-Eslovàquia-Ucraïna. Separa els voivodats polonesos de Subcarpàcia, Petita Polònia i Silèsia de les regions eslovaques de Žilina i Prešov.
El mont Rysy, situat a l'Alt Tatra, sobre l'arc exterior dels Carpats, és el punt culminant de Polònia (2 499,6 metres), alhora que el cim Gerlachovský štít (2 655 m) és el punt més alt d'Eslovàquia.
Fins 1993, abans de la dissolució de Txecoslovàquia, la frontera era d'aquest estat amb Polònia i va ser el doble de temps. Aquesta regió va ser bastant turbulenta i va patir moltes variacions a les seves fronteres des del final del segle xviii fins al final de la Segona Guerra Mundial (1945), amb la definició de les fronteres poloneses.

## Passos ferroviaris

Hi ha tres passos ferroviaris entre Polònia i Eslovàquia.
| Codi UIC | Estació polonesa | Operador | Línia eslovaca | Estació eslovaca | Operador | Remarques |
| 834 | Zwardoń | PKP PLK | 129 | Skalité Serafínov | ŽSR | Via única electrificada 3 000 V CC |
| 835 | Muszyna | PKP PLK | 188 | Plaveč | ŽSR | Via única electrificada 3 000 V CC |
| 836 | Lupków | PKP PLK | 191 | Medzilaborce | ŽSR | Via única no electrificada |

## Referències

* ↑ «Polònia». The World Factbook. Central Intelligence Agency.
* ↑ Janečka, Miroslav. Polsko. Praha: Institut zahraničního obchodu, 1974, p. 217.
* ↑ University of Yale Transboundary Protected Areas: The Viability of Regional Conservation Strategies, Volum 17,Edicions 1-2

## Bibliografia

* Marcel Jesenský The Slovak–Polish Border, 1918-1947
# Willington José Ortiz

Willington Ortiz, nascut a Tumaco, Nariño (Colòmbia) és un futbolista i polític colombià.

## Biografia

Considerat el millor jugador del segle xx del futbol colombià, el 1971 va iniciar la seva carrera esportiva a les divisions inferiors del Club Deportivo Los Millonarios, on va debutar com a professional contra l'Internacional de Porto Alegre, marcant el gol de la victòria. Va ser campió amb el club als anys 1972 i 1978.
El 1980 va ser transferit al Asociación Club Deportivo Cali, on va jugar dues temporades i va tenir un dels moments més rutilants de la seva carrera. És de destacar el partit de la Copa Libertadores contra el River Plate de visitant, on Ortiz va marcar un gol memorable a un dels millors porters del moment, Ubaldo Fillol.
L'any 1982 va ser comprat per la Corporación Deportiva América, on aconseguí els campionats de 1983, 1984, 1985 i 1986. També va ser subcampió de la Copa Libertadores d'Amèrica a 1985, 1986 y 1987. Amb aquest equip va acabar la seva carrera futbolística, l'any 1988.
Al març del 2002 es va llançar com a candidat al Senat de la República de Colòmbia, en representació de les comunitats afrocolombianes

## Referències

* ↑ «IFFHS' Players and Keepers of the Century for many countries» (en anglès). IFFHS. [Consulta: 18 desembre 2013].
# Tetraleurodes perileuca

Tetraleurodes perileuca és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Takahashi el 1955.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Assumption

Assumption és una població dels Estats Units a l'estat d'Illinois. Segons el cens del 2000 tenia 1.261 habitants.

## Demografia

Segons el cens del 2000, Assumption tenia 1.261 habitants, 551 habitatges, i 353 famílies. La densitat de població era de 553,3 habitants/km².
Dels 551 habitatges en un 28,7% hi vivien nens de menys de 18 anys, en un 51,4% hi vivien parelles casades, en un 8,9% dones solteres, i en un 35,8% no eren unitats familiars. En el 33,2% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,86.
Per edats la població es repartia de la següent manera: un 25,6% tenia menys de 18 anys, un 7% entre 18 i 24, un 27% entre 25 i 44, un 21,1% de 45 a 60 i un 19,3% 65 anys o més.
L'edat mediana era de 38 anys. Per cada 100 dones de 18 o més anys hi havia 81,4 homes.
La renda mediana per habitatge era de 34.474 $ i la renda mediana per família de 41.417 $. Els homes tenien una renda mediana de 35.650 $ mentre que les dones 17.292 $. La renda per capita de la població era de 16.421 $. Aproximadament el 5,2% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Assumption». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Assumption». American Fact Finder. Oficina del Cens dels Estats Units, 12-01-2010.
# Transport musical

El transport musical o transposició és una tècnica consistent a disposar una melodia, una composició perquè soni a una altura diferent. Transportar una composició o una melodia pot ser útil perquè aquesta es pugui interpretar amb uns instruments i/o unes veus diferents d'aquells per als quals hauria estat composta originalment, ja fos perquè en aquella disposició original resultava massa aguda o massa greu. El transport és especialment freqüent en el món del lied i de la música vocal en general on es dona per acceptat que cada veu té unes característiques pròpies que fan que doni resultats òptims en un registre i tessitura.
També es considera transport el procés que fan molts instruments de vent anomenats transpositors segon els quals llegeixen unes notes però en fan sonar unes altres: les notes que llegeixen no són les que sonen de manera que entre unes i altres hi ha una distància, un interval que és invariable per a cada tipologia d'instrument.
L'aplicació del transport modifica sempre la tessitura a la qual sona una música i, llevat que el transport s'efectuï a una distància d'una octava, també modifica la tonalitat.
Tradicionalment s'ha ensenyat que per llegir una melodia o una composició en general, transportant-la directament, calia imaginar que s'estava llegint en una clau diferent de la que en realitat hi ha escrita. Però aquest no és pas l'únic sistema per transportar.
# Jurgen Van Goolen

Jurgen Van Goolen (Lovaina, 18 de novembre de 1980) és un ciclista belga, professional des del 2002 fins al 2013.

## Palmarès

* 1998
** 1r a la Tour de Flandes júnior
** 1r a la Liège-La Gleize
** 1r a la Keizer der Juniores
* 2000
** Campió de Bèlgica sub-23 en contrarellotge
** 1r a la Lieja-Bastogne-Lieja sub-23
** 1r a la Gran Premi Guillem Tell i vencedor d'una etapa
** 1r a la Volta a Limburg amateur i vencedor d'una etapa
** Vencedor d'una etapa a la Volta a Lieja
** Vencedor d'una etapa al Triptyque des Barrages
* 2001
** Campió de Bèlgica sub-23 en contrarellotge
** 1r a la Volta a Limburg amateur i vencedor d'una etapa
** 1r al Triptyque des Barrages
* 2011
** Vencedor d'una etapa a la Ruta del Sud

### Resultats al Giro d'Itàlia

* 2007. 96è de la classificació general
* 2009. 85è de la classificació general

### Resultats a la Volta a Espanya

* 2002. 116è de la classificació general
* 2003. 42è de la classificació general
* 2004. 56è de la classificació general
* 2005. 48è de la classificació general
* 2006. 39è de la classificació general
* 2007. 31è de la classificació general
* 2008. 16è de la classificació general
* 2010. 34è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Wallis

«Wallis» té aquests significats:
* Toponímia:
** Illa Wallis o de Wallis, illa de la Polinèsia que forma part del territori d'ultramar francès de Wallis i Futuna
** Wallis i Futuna, col·lectivitat d'ultramar francesa a l'oceà Pacífic entre les illes de Fiji i Samoa i al nord de les Tonga
** Wallis, nom alemany del cantó de Valais a Suïssa
** Wallis (Texas)
* Biografies:
** Wallis Simpson, (Blue Ridge Summit, Pennsilvània, 1896 - París, 1986), esposa d'Eduard VIII del Regne Unit i duquessa de Windsor
** John Wallis (Ashford, Kent, 1616 – Oxford, 1703), matemàtic anglès
** Samuel Wallis, (1728-1795), explorador i navegant anglès
** Velma Wallis (Fort Yukon, Alaska, 1960) escriptora nord-americana d'ètnia kutchin.
# Paul Rougnon

Paul Rougnon (Poitiers, 24 d'agost de 1846 - Saint-Germain-en-Laye, 11 de desembre de 1934) fou un compositor, pianista i educador musical francès.
Estudiant al Liceu Bonaparte (ara Liceu Condorcet), va ingressar al Conservatoriire de Paris el 1861 com a auditor, després estudiant a temps complet el 1862. Va estudiar piano, teoria de la música i composició amb mestres com Édouard Batiste, François Bazin, Ambroise Thomas, Antoine François Marmontel i César Franck. Va obtenir el llicenciat en teoria de la música el 1865, harmonia el 1868 i contrapunt el 1870.
El 1873, als 27 anys, Rougnon es va convertir en professor al Conservatori, aleshores sota la direcció d'Ambroise Thomas. Va ensenyar teoria musical, contrapunt i fuga fins a la seva jubilació el 1921.
Va publicar:
* Traité de dictée musicale et de transposition;
* Cours de piano;
* Petit dictionnaire de musique liturgique;
* Petit dictionnaire usuel de musique;
* Traité d'harmonie;
* Cours de chant choral;
* Composition pours orchestre;
* La musique et son histoire;
* Dictionnaire des locutions italianes et alemandes usitées dans la musique.
A més va compondre per a cançons vocals i obres per a piano i diverses òperes.

## Bibliografia

* Enciclopèdia Espasa, vol. 52, pàg. 522. (ISBN-84-239-4552-9)
# Tetraleurodes quercicola

Tetraleurodes quercicola és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Nakahara el 1995.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Can Geronès

Can Geronès és un monument del municipi de Santa Coloma de Farners (Selva) protegit com a bé cultural d'interès local.

## Descripció

Es tracta d'una casa modernista, entre mitgeres, de tres plantes. A la planta baixa hi ha quatre obertures, dues portes de fusta i dues finestres situades a la part central i protegides per reixes de ferro. Totes presenten llindes de pedra molt ben tallades i treballades mentre que les dels pisos superiors són rectangulars. Destaca la finestra central del primer pis, d'estil gòtic, biforada i amb una columneta amb capitell i arquets lobulats. Al davant, és significativa també la barana corbada de ferro forjat. Al pis superior hi ha un altre balcó, més petit, també de ferro, que se sustenta per dues mènsules modernistes, i per damunt destaca una finestra circular, a les golfes, decorada amb motllures de pedra ben tallada. La part superior de l'edifici té forma ondulada, pròpia del modernisme, amb cornisa decorada. El parament simula la forma rectangular de carreus esgrafiats. Al costat dret hi ha un cos adossat molt estret, que forma part de la casa, segueix el mateix esquema compositiu, i és on hi ha la porta d'accés més gran.

## Referències

* ↑ «Can Geronès». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 març 2013].

## Enllaços externs

* «Can Geronès». Patrimoni de la Selva. Consell Comarcal de la Selva.
# Tour Super-Italie

La tour Super-Italie és un gratacel construït per l'arquitecte Maurice Novarina principalment residencial, situat al 13è districte de París, a França.
Acabat el febrer de 1974, d'una alçada total de 112 m, Super-Italie és la torre més alta de l'operació urbanística Italie 13 i el segon edifici residencial més alt de París intramurs, després de la torre Prélude dels Orgues de Flandre. Una segona torre, de forma idèntica, havia de ser construïda al mateix illot. La detenció dels programes de torres al començament del mandat de Valéry Giscard d'Estaing va comportar l'anul·lació d'aquest projecte.
També coneguda al barri amb el nom de «tour ronde», es distingeix de les altres torres del 13è districte per la seva forma de doble ansa de cistella així com per una «coroneta» (voladís fortament inclinat) que recobreix els tres darrers nivells. El seu pes total és de 44.000 tones, és a dir quatre vegades i mig el pes de la torre Eiffel.

## Enllaços externs

* Tour Super-Italie (Emporis)
# Pseudosimochromis curvifrons

Pseudosimochromis curvifrons és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 14 cm de longitud total.

## Depredadors

És depredat per Plecodus straeleni.

## Hàbitat

Viu en zones de clima tropical entre 24 °C-26 °C de temperatura.

## Distribució geogràfica

Es troba a Àfrica: és una espècie de peix endèmica del llac Tanganyika.

## Referències

* ↑ «Pseudosimochromis curvifrons». Catalogue of Life. (anglès) (anglès)
* ↑ Maréchal, C. i M. Poll, 1991. Pseudosimochromis. p. 399-400. A J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ FishBase (anglès)
* ↑ Nshombo, M., 1994. Foraging behavior of the scale-eater Plecodus straeleni (Cichlidae, Teleostei) in Lake Tanganyika, Africa. Environ. Biol. Fish. 39(1):59-72.
* ↑ FishBase (anglès)
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ Brichard, P., 1989. Pierre Brichard's book of cichlids and all the other fishes of Lake Tanganyika. T.F.H. Publications, Inc., Neptune City (Estats Units).

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City, Nova Jersey, Estats Units.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.
* De Vos, L., M. Nshombo i D.F.E. Thys van den Audenaerde, 1996. Trematocara zebra (Perciformes; Cichlidae), nouvelle espèce du nord-ouest du lac Tanganyika (Zaïre). Belg. J. Zool. 126(1):3-20.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Takamura, K., 1984. Interspecific relationships of aufwuchs-eating fishes in Lake Tanganyika. Environ. Biol. Fish. 10(4):225-241.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB (anglès)
# Wallingford (Vermont)

Wallingford és una població dels Estats Units a l'estat de Vermont. Segons el cens del 2000 tenia 2.274 habitants.

## Demografia

Segons el cens del 2000, Wallingford tenia 2.274 habitants, 905 habitatges, i 651 famílies. La densitat de població era de 20,3 habitants per km².
Dels 905 habitatges en un 30,8% hi vivien nens de menys de 18 anys, en un 59% hi vivien parelles casades, en un 9,1% dones solteres, i en un 28% no eren unitats familiars. En el 22,9% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,4% tenia menys de 18 anys, un 5,8% entre 18 i 24, un 27% entre 25 i 44, un 30,3% de 45 a 60 i un 13,7% 65 anys o més.
L'edat mediana era de 42 anys. Per cada 100 dones de 18 o més anys hi havia 94,1 homes.
La renda mediana per habitatge era de 42.417 $ i la renda mediana per família de 47.007 $. Els homes tenien una renda mediana de 33.162 $ mentre que les dones 24.141 $. La renda per capita de la població era de 19.570 $. Entorn del 3,8% de les famílies i el 5,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wallingford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Wallingford». American Fact Finder. Oficina del Cens dels Estats Units, 12-01-2010.
# Pentàpolis

«Pentàpolis» té aquests significats:
* Pentàpolis filistea, conjunt de cinc ciutats filistees (Ascaló, Ashdod, Ekron, Gath i Gaza)
* Pentàpolis de la mar Morta (Sodoma, Gomorra, Adamà, Seboïm i Bala o Segor)
* Pentàpolis cirenaica o Pentàpolis de Cirenaica, que també es podria anomenar Pentàpolis líbica o de Líbia (Cirene, Apol·lònia, Ptolemaida, Arsínoe i Berenice)
* Pentàpolis dòrica
* Pentàpolis Annonària, divisió de l'Imperi Romà d'Orient a la península Itàlica durant el segle vi, formada per les ciutats de Fossombrone, Iesi, Cagli, Gubbio i Urbino
* Ducat de la Pentàpolis, cinc ciutats d'Itàlia sota domini romà d'Orient formant un districte de l'Exarcat de Ravenna (Ravenna, Forli, Forlimpopoli, Classe i Cesarea)

## Referències

* 1 2 «Pentàpolis». Gran Enciclopèdia Catalana. Barcelona: Grup Enciclopèdia Catalana.
# Tetraleurodes russellae

Tetraleurodes russellae és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Cohic el 1968.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Can Gibert (Monistrol de Montserrat)

Can Gibert és una obra de Monistrol de Montserrat (Bages) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres de tres plantes d'alçada amb dues portes adovellades. La façana sud presenta un fort desnivell que s'obren a les eixides properes al torrent. En el costat sud s'hi obren grans galeries amb terrasses o simplement obertes a la zona del torrent. En la zona tocant al torrent s'hi troben velles construccions de pedra que allotjaven els molins d'oli i de gra.

## Història

L'actual casal de Can Gibert data de finals del segle xviii, però està edificada sobre una altra construcció, que té els seus orígens al segle xv. La família Gibert va tenir una gran influencia en la vida de Montserrat, al igual que els Riusec. Els molins van funcionar fins ben entrat el segle xx.

## Referències

* 1 2 «Can Gibert». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2018].